**Φεβρουάριος στο Μουσείο Βυζαντινού Πολιτισμού – Πολιτιστικές εκδηλώσεις**

**Ξεναγήσεις**

**Τετάρτη 7, 21 και 28 Φεβρουαρίου 2018 στις 11.00**

Δωρεάν ξεναγήσεις στην περιοδική έκθεση **«Στη Δίνη του Μεγάλου Πολέμου: Η Θεσσαλονίκη της Στρατιάς της Ανατολής»**. Οι ξεναγήσεις πραγματοποιούνται από τους επιμελητές της έκθεσης και θα τηρηθεί σειρά προτεραιότητας.

Αίθουσα πολλαπλών χρήσεων «Ευτυχία Κουρκουτίδου – Νικολαΐδου».

**Τετάρτη 14 Φεβρουαρίου 2018** **στις** **11.30**

Ξενάγηση ομάδας μελών του Συλλόγου Συνδρόμου Down Ελλάδας σε αίθουσες της μόνιμης έκθεσης του Μουσείου μας από μέλη του Συνδέσμου Ξεναγών Θεσσαλονίκης, στο πλαίσιο του προγράμματος T-Guide.

**Διαλέξεις**

**Πέμπτη 8 Φεβρουαρίου 2018 στις 20:00 | Αμφιθέατρο «Μελίνα Μερκούρη»**

Διάλεξη του **Μιχάλη Λεφαντζή**, Δρ. Αρχιτέκτονα Μηχανικού στο Υπουργείο Πολιτισμού και Αθλητισμού με τίτλο «Από τις κλιτύς της Ακρόπολης των Αθηνών στην Αμφίπολη: μια διαδρομή αρχιτεκτονικής έρευνας και μελέτης αρχαίων μνημείων». Η παραπάνω ομιλία οργανώνεται από το Σωματείο των Φίλων του Μ.Β.Π.

Το Μουσείο είναι υποστηρικτής της εκδήλωσης.

Είσοδος ελεύθερη.

**Προβολή ντοκιμαντέρ**

**Παρασκευή 9 Φεβρουαρίου 2018 στις 19.30 |Αμφιθέατρο «Στέφανος Δραγούμης»**

**«Η πυρκαγιά που γέννησε μια πόλη»**. Α΄ μέρος: Ομιλίες τουΑριστοτέλη Μέντζο, καθηγητή του Τμήματος Ιστορίας – Αρχαιολογίας του Α.Π.Θ. και της Αλέκας Καραδήμου-Γερόλυμπου, ομότιμης καθηγήτριας της Πολυτεχνικής Σχολής Α.Π.Θ. Β΄ μέρος: Προβολή του ντοκιμαντέρ του σκηνοθέτη Γρηγόρη Βαρδαρινού με τίτλο **«Θεσσαλονίκη 1917 - Η φωτιά που γέννησε μια πόλη»**. Το ντοκιμαντέρ είναι μια συμπαραγωγή της *le plus petit chef* και της COSMOTE TV, με την ευγενική υποστήριξη της Δ.Ε.Θ.-HELEXPO και του Οργανισμού Λιμένος Θεσσαλονίκης. Παρουσιάζει και συντονίζει η Δρ Αγαθονίκη Τσιλιπάκου, Διευθύντρια του Μουσείου Βυζαντινού Πολιτισμού. Η εκδήλωση αποτελεί παράλληλη εκδήλωση της περιοδικής έκθεσης **«Στη δίνη του** Μεγάλου Πολέμου: Η αναπαραστάσεις της Θεσσαλονίκη της Στρατιάς της Ανατολής (1915-1918)».

Είσοδος ελεύθερη.

**Συνεχίζονται οι περιοδικές εκθέσεις**

Στην πτέρυγα περιοδικών εκθέσεων **«Κυριάκος Κρόκος»**

«**ΤΕΜΠΛΟΝ. Άγιες μορφές, αόρατες πύλες πίστης***»*

Στην αίθουσα περιοδικών εκθέσεων «Ευτυχία Κουρκουτίδου-Νικολαΐδου».

**«Στη δίνη του Μεγάλου Πολέμου: Η αναπαραστάσεις της Θεσσαλονίκη της Στρατιάς της Ανατολής (1915-1918)**

Αναλυτικά οι εκδηλώσεις μας στην ιστοσελίδα [www.mbp.gr](file:///\\192.168.0.1\arxeio\1000%20ΔΗΜΟΣΙΕΣ%20ΣΧΕΣΕΙΣ\1010%20Προβολή%20εκδηλώσεων\Newsletters\2017\www.mbp.gr)